11 ביוני 2025

 סימוכין: 11-06

לכבוד

וועדת רכישות

**הנדון: רכישת מכשיר רובוט פיפטציה עבור המעבדה להפריה חוץ גופית- ספק יחיד**

למעבדה שבנדון נדרש לרכוש מכשיר רובוט פיפטציה שולחני להכנת דגימות PCRמהדגם הבא MYRA-LHS50. הרובוט משמש לביצוע פיפטציה של דגימות בנפחים קטנים מאד ולכמות גדולה של מבחנות זאת לצורך הכנת דגימות PCR ו - NGS. זוהי המערכת האוטומטית היחידה (רובוטית) המסוגלת לקחתדגימות של נפחים קטנים מאד (1 מיקרוליטר) ממקורות שונים  לכמות גדולה של מבחנות PCR (עד 384)   מבחנות שגודלן 2 מיקרוליטר  תוך תמיכה ביישומים גנומיים בצורה עוקבת אוטומטית. תוצרי הפיפטציה ברובוט מעבירים למכשיר PCR להמשך עבודה.

העבודה במעבדת IVF דורש עמידה קפדנית בסטנדרט בקרת זיהומים מחמיר. הרובוט המדובר הוא היחיד בעל בקרת זיהום **מובנית** הכוללת מבנה פסולת סגור, מסנן HEPA פנימי (יעילות 99.98 % ב‑0.3 µm) ונורת UV LED חזקה (70 mW, 280 nm). כל אלו מאפשרים שליטה סטרילית בין ריצות הממשק בין Myra לבין הMic qPCR cycler.

מבדיקות שערכנו ( התייעצות עם מומחים , שיחות עם ספקים , חיפוש באינטרנט ) מתברר שלחברת Bio Molecular Systems Pty LTD ( ספק: תמר ציוד למעבדות מחקר בע"מ) קיימת מערכת ייחודית התואמת את דרישות המעבדה. למערכת קיים אישור אמ"ר ע"ב אישור FDA כנדרש וניתנו שתי שנות אחריות.

מדובר במערכת ייחודית ולכן , לאור נתונים אלה, יש לראות בחברת תמר ציוד למעבדות מחקר בע"מ ספק יחיד למקרה זה. המערכת חיונית עבור בי"ח, כאשר רק לחברת תמר ציוד למעבדות מחקר בע"מ היכולת לספק את המערכת הייחודית הנ"ל וכן לה היכולת המקצועית של מתן שירותי תחזוקה שוטפת, טיפולים מניעתיים וטיפולי חירום למערכת, ובהיותה בעלת ידע מקצועי מוסמך ורחב וחלקי חילוף זמינים ומקוריים.

בהיותה הספק הרשמי והבלעדי של המערכת.

הואיל וכך, הריני מבקשת כי ועדת מכרזים תאשר התקשרות עם חברת תמר ציוד למעבדות מחקר בע"מ לטובת רכישת המערכת, בהליך פטור ממכרז לפי תקנה 3(29) לתקנות חובת מכרזים, תשנ"ג-1993.

|  |
| --- |
|  |

|  |
| --- |
|  |

 בברכה,

 